b'\n_START_ARTICLE_\nTaijiquan\n_START_SECTION_\nKonsepto at pilosopiya\n_START_PARAGRAPH_\nAng taiji ay pangunahing ginagamit sa pakikipaglaban, ngunit sa paglipas ng mga panahon at sa pagkakaroon ng mga makabagong sandata (lalo na ang baril), ang kasanayan sa Taiji ay natuon sa pagpapabuti ng katawan at isipan at ng pangkabuuang kalusugan. Ginagamit din ito bilang uri ng pagmumuni-muni o pahingalay._NEWLINE_Ang paggamit ng malumanay na paraan sa pagatake/pananakit (offence) o pagsalag/pagtatanggol (defence) ay isa sa mga konseptong binibigyang diin ng taiji. Sa paraan daw na ito ay di masyadong nasasayang ang lakas at natitipon ito upang magamit ng lalong mahusay._NEWLINE_Ang mga pisikal na pagsasanay ay nakatuon sa pagpapalaks at pagpapalambot ng mga kalamnan at kasukasuhan. At ang pagpapabuti sa mga ito ay nag lalayong magkaroon ng epekto sa kalusugan, isipan at kasanayan sa pagkilos.'